**Zápis**

**zo zasadnutia Rady Združenia, 11. 2. 2016, 17:30 – 19:00**

Miesto: SAAIC/Euroguidance, Križkova 9

Prítomní: Eva, Lenka, Zuzka G., Tomáš, Štefan

ospravedlnení: Zuzka Z., Jarmila

Program:

1. Projekty (IUVENTA; Tandem, n. o.)
2. Klubové aktivity v regiónoch
3. Účasť na podujatiach
4. Newsletter 1/2016
5. Varia:

* interné dokumenty Združenia
* úhrada poštovného A. Müllerovej
* asignácia 2 % z dane
* daňové priznanie za rok 2015
* členská základňa

Ad 1. :

* k dnešnému dňu sme od IUVENTY, resp. MŠVVŠ SR nedostali žiadnu informáciu o tom, či náč projekt *SPOLU S NAMI ZA HVIEZDAMI*, ktorý sme podali 18. 12. 2015, bude podporený alebo nie;
* Štefan informoval, že na žiadosť p. Pétra Urbána, štatutára organizácie Tandem, n. o., vypracoval stanovisko pre dva projekty (*GPS do budúcnosti 2016*; *Šanca mladým Rómom*), na ktoré Tandem, n. o., žiada podporu z Úradu splnomocnenkyne vlády SR pre národnostné menšiny, vypracoval podporné, tzv. Čestné vyhlásenie, v ktorom vystupuje ako odborný garant oboch projektov a ktoré podpísal nielen ako pracovník Euroguidance, ale aj ako predseda Združenia;

Ad 2.:

* Štefan informoval o priebežnej komunikácii s Petrom Šikulincom, ktorý iniciuje založenie klubu v Považskej Bystrici a následné rozbehnutie aktivít pod hlavičkou Združenia v tomto regióne; v diskusii k tomuto bodu sme hovorili o tom, že prioritnou cieľovou skupinou sú pre nás poradcovia a všetci ďalší odborníci, ktorých oslovuje téma kariérového poradnestv a rozvoja kariéry; i našimi prioritami sú aktivity na podporu poradcov, nie tých, ktorým sa poradcovia venujú; v tomto kontexte je potrebné rozvíjať aj klubové aktivity v regiónoch, ktoré majú byť orientované na štyri prioritné ciele Združenia s tým, že sú primárne určené pre samotných poradcov; aktivity zamerané na ďalšie cieľové skupiny vnímame ako napĺňanie jednej z priorít Združenia, a to „šíriť povedomie kariérového poradnestva a rozvoja kariéry...“
* v najbližšom čase by sa mali uskutočniť klubové stretnutia v KE, PB, NR, TN vyzveme členov, aby nás všetkých informovali o termínoch a miestach ďalších stretnutí;
* koordináciu klubových aktivít v regiónoch a vzájomnú informovanosť o nich bude zabezpečovať Eva;
* podrobnejšie podmienky existencie a činnosti regionálnych klubov Združenia je potrebné čo najskôr vymedziť v ešte stále neexistujúcom organizačnom poriadku ako internej norme;

Ad 3.:

* v priebehu najbližších týždňov a mesiacov bude Združenie aktívne vystupovať na veľtrhu „Chyť sa svojej príležitosti“ v Košiciach a JOB EXPO 2016 v Nitre, komunikáciu s Ústredím práce, sociálnych vecí a rodiny zabezpečuje za Združenie Eva;
* KAM NA VYSOKÚ ŠKOLU (Žilina, 16. – 17. 2.; Banská Bystrica, 23. – 24. 2.; Trenčín, 8. – 9. 3.) – v tejto chvíli ešte nevieme, či budeme aktívne participovať na všetkých uvedených podujatia;

Ad 4.: Newsletter 1/2016:

* dohodli sme sa, že NSL bude vychádzať štvrťročne (teda nie každé dva mesiace, ako sme o tom hovorili v decembri);
* NSL budeme zasielať priamo členom, ale tiež všetkým tým, ktorých e-malové adresy máme (asi 600 príjemcov);
* spolu s info o novom čísle NSL pošle Štefan všetkým členom mail, v ktorom: požiada o zaplatenie členského na rok 2016; upozorní na možnosť darovať Združeniu 2 % zo svojich daní (potrebné informácie k tomu zašle čo najskôr Tomášovi, aby ich mohol zverejniť na stránke; vyzve ich, aby nás informovali o pripravovaných klubových stretnutiach v jednotlivých regiónoch;

Ad 5.: Varia

* Združenie zatiaľ nemá ambíciu vystupovať aktívnejšie aj v Českej republike, najmä kvôli tomu, že tam od septembra 2015 pôsobí podobná iniciatíva, i keď bez širšej podpory samotných poradcov;
* Alici Müllerovej z Prahy je potrebné preplatiť poštovné vo výške 240 CZK, ktoré zaplatila za poslanie roll-upu (mali ho zapožičaný na veľtrhu GAUDEAMUS 2016 v Prahe koncom januára);
* Štefan: napísať p. Mikulovi – poďakovať za možnosť aktívnej účasti na veľtrhoch GAUDEAMUS, spýtať sa na možnosť ďalšej spolupráce a tiež na to, či hodnotiace materiály a fotografie z týchto veľtrhov môžeme použiť na webstránke Združenia;
* aktivácia účtu nových členov – v potvrdzovaní o prijatí a schválení prihlášky uviesť, že účet im bude aktivovaný až po zaplatení členského ;
* najbližší bratislavský klub sa uskutoční v pondelok 17. 3. o 17:30 h na Štefánikovej 47;
* daňové priznanie za rok 2015 vybaví Štefan, podklady mu k tomu pripraví Zuzka Z.

Bratislava 26. 2. 2016

Zapísal: Štefan Grajcár